Samandráttur: Línuskip: Vit vantað at trý línuskip landa mánadagin, eitt undan Íslandi, eitt av rygginum og og eitt av landgrunninum. Tey hava ein blanding av toski, hýsu, longu, brosmu og svartkalva. So landa vantandi tvey seinni í vikuni, eitt undan Íslandi og eitt undan Føroyum. So liggja fleiri línuskip, sum nýliga hava landa, men tey fara helst út so skjótt veðri verður tilvildar. Útróður: Streymurin verður harður og veðri verður vánaligt, so tí vantað vit lítið av útróðri. Djúpvatnstrolarar: Tveir fska upsa, men eru nýliga byrjaðir túr, so ivasamt er um teir landa í vikuni. Ein frystitrolari fiskar svartkalva. Restin liggur við bryggju. Partrolarar: Tey flestu pørini eru til fiskarí, men helst landa bara trý pør í vikuni, tí nógvir eru nýligaði byrjaði túr. Fiskaríið er smáligt. Trolbátar: Bara tveir eru til fiskarí. Annar er á Skeivabanka og hin norðanfyri. Teir eru nýligaða byrjaðir, men veðri er ógvuliga ivasamt, so tað kann verða at teir gera ein stuttan túr. Garnaskip: Tvey fiska svartkalva, annað landar helst mánadagin, meðan hitt landar síðst í vikuni. Eitt fiskar havtasku, men ivasamt um tað landar í vikuni.